РЕПУБЛИКА СРБИЈА

Датум: 30.10.2023. год.

ОСНОВНА ШКОЛА

„СВЕТА МИХАЈЛОВИЋ“ БУРОВАЦ

**Извештај о резултатима завршног испита на крају основног образовања и васпитања у школској 2022/2023. години**

**Анализа 1.**

**Поређење постигнућа школе са просечним постигнућем општине, округа, школске управе и републике:**

На основу статистичке обраде података и табела са графичким приказом можемо закључити да је број ученика осмог разреда наше школе, а то је 13 дечака и 2 девојчице што значи укупно 15 ученика наше школе постигло мало испод просечан резултат по питању броја поена на тесту из српског језика односно према приказаној статистици (АС) је 460 у односу на републички просек који износи према утврђеној (АС) 500. Такође узимајући у обзир општински просек који износи 463, затим окружни просек који износи 482 и просек на нивоу школске управе који износи 481 закључујемо да је постигнуће ученика наше школе по питању остварености резултата на тесту српског језика приближно исти на свим нивоима и мало испод републичког просека на шта нам указује и табела са графиконима.

Примећујемо на основу статистичке обраде података и табеле са графиконима да су ученици осмог разреда наше школе такође постигли мало испод просечан резултат по питању броја поена на тесту из математике односно према приказаној статистици (АС) је 445 у односу на републички просек који износи према утврђеној (АС) 500. Такође узимајући у обзир општински просек који износи 473, затим окружни просек који износи 482 и просек на нивоу школске управе који износи 481 закључујемо да је постигнуће ученика наше школе по питању остварености резултата на тесту из математике приближно исти на свим нивоима и мало испод републичког просека на шта нам указује и табела са графиконима.

Закључак је на основу статистичке обраде података и табеле са графичким приказом да су ученици осмог разреда наше школе постигли мало изнад просечан резултат по питању броја поена на тесту из биологије односно према приказаној статистици (АС) је 517 у односу на републички просек који износи према утврђеној (АС) 500. Такође узимајући у обзир општински просек који износи 532, затим окружни просек који износи 499 и просек на нивоу школске управе који износи 480 закључујемо да је постигнуће ученика наше школе по питању остварености резултата на тесту из биологије бољи у односу на републички просек, окружни просек и просек школске управе на шта нам указује и табела са графиконима.

**Анализа 2**

**Поређење постигнућа одељења:**

Пошто у нашој школи има само једно одељење 8 разреда које је полагало завршни испит није могуће извршити било какво поређење тако да је ова статистика за нашу школу непримељива.

**Анализа 3**

**Поређење постигнућа ученика у односу на оцене на крају 7. разреда са оценама на крају 8. разреда из тестираних предмета:**

На основу табеларног приказа закључујемо да су ученици наше школе показали прилично уједначено знање и постигнуће по питању оцена из српског језика на шта нам указује и (АС) која је приближно иста по питању оцена и 7 и 8 разреда које су идентичне и без великог одступања. Иста ситуација је и са оценама из матаматика у погледу поређења постигнућа ученика у 7 и 8 разреду као и из предмета биологије где постоје мала одступања у погледу (АС) али она нису статистички значајна.

**Анализа 4**

**Приказ постигнућа ученика на нивоу области стандарда и нивоа задатака:**

На основу табела и графикона из предмета који су се полагали на завршном испиту приказани су по областима и нивоима процентуално резултати за сваки задатак појединачно и то на нивоу школе, општине, округа, школске управе и републике. То нам даје могућност поређења задатака и утврђивања разлика у оквиру постигнућа ученика наше школе на нивоу сваког задатка појединачно са процентима оствареним на нивоу општине, округа, школске управе и републике. Можемо закључити на основу табеле и графикона да постоје статистички значаје разлике у погледу процента по питању остварености резултата на појединим задацима и у погледу одређених области из предмета који су се полагали на завршном испиту на нивоу школе, општине, округа, школске управе и републике, али да те разлике и ако приметне нису неочекиване ако се узме у обзир целокупна анализа свих параметара извештаја о резултатима завршног испита за школску 2022/2023.годину.

**Анализа 5**

**Расподела ученика у односу на квартале:**

Ученици наше школе су према статистици која је приказана процентуално и по кварталима већински остварили резултате највише у оквиру прве и друге кварталне групе на завршном испиту из српског језика које су по остварености резултата на нижем ступњу у односу на трећу и четвру кварталну групу. Ови подаци су доступни у оквиру табеле и графикона.

Такође ученици наше школе су по кварталима већински остварили резултате највише у оквиру прве кварталне групе на завршном испиту из математике које је по остварености резултата на најнижем ступњу у односу на другу, трећу и четвру кварталну групу. Ови подаци су доступни такође у оквиру табеле и графикона.

И на крају Ученици наше школе су према статистици која је приказана процентуално и по кварталима већински остварили резултате највише у оквиру четврте кварталне групе на завршном испиту из биологије која је по остварености резултата на највишем ступњу у односу на треи, други и први квартални ниво. И ови подаци су доступни у оквиру табела и графикона.

Педагог школе

Милош Обиђановић